આપણા દેશની સૌથી ગંભીર સમસ્યાઓમાં ચોક્કસ જ કરપ્શનનો સમાવેશ થાય છે. આપણો દેશ કરપ્શનને ખલાસ કરવા માટે રિયલ હીરોઝ ઇચ્છે છે. જોકે, સિલ્વર સ્ક્રીન પર રીલ હીરોઝ સતત કરપ્શન સામે લડતા રહ્યા છે. આ રીતે તેઓ સામાન્ય માનવીની લાગણીને વાચા આપે છે. વાસ્તવમાં કરપ્શન એવો વિષય છે કે જે ફિલ્મમેકર્સને ટ્રીટમેન્ટની આઝાદી આપે છે. આ સબ્જેક્ટ પર અનેક કોમર્શિયલ ફિલ્મ્સ બની છે તો કેટલીક આર્ટ ફિલ્મ્સ પણ બની છે. હવે જોન એબ્રાહમ આ જ સબ્જેક્ટ પર ‘સત્યમેવ જયતે' લાવી રહ્યો છે. મિલાપ ઝવેરીના ડિરેક્શનમાં બનનારી આ ફિલ્મમાં જોનનું કૅરૅક્ટર તેના ફાધરના મૃત્યુનો બદલો લેતું જોવા મળશે કે જેઓ સિસ્ટમના ભ્રષ્ટાચારનો ભોગ બન્યા હતા. આ ફિલ્મમાં મનોજ બાજપેયી પોલીસ ઓફિસરના રોલમાં છે. આ ફિલ્મથી આઇશા શર્મા બોલિવૂડમાં ડેબ્યૂ કરવા જઈ રહી છે. અહીં આપણે કરપ્શનના સબ્જેક્ટ પર બનેલી કેટલીક ફિલ્મ્સ પર એક નજર કરીએ.